লক্ষ্মীর পোশাক কিনতে গিয়েই মাথায় হাত অপরাজিতার! রাত জেগে সাজিয়ে তুললেন প্রতিমা

ওয়েব ডেস্ক: মা লক্ষ্মীর প্রতিমা তাঁর নিজের হাতেই তৈরি। প্রতিবছরই যত্ন করে দেবী লক্ষ্মীর প্রতিমা সাজিয়ে তোলেন অভিনেত্রী অপরাজিতা আঢ্য (Aparajita Adhya)। নতুন নতুন সাজে সেজে ওঠেন লক্ষ্মী। এ বছরও তাঁর ব্যতিক্রম হল না। রাত জেগে লক্ষ্মীর প্রতিমা সাজিয়ে তুললেন টলিপাড়ার প্রিয় অপাদি। আজ সোমবার লক্ষ্মীপুজো। তাই শুটিংয়ের ব্যস্ততা সামলে রবিবার বেশ রাত করেই লক্ষ্মীর নতুন পোশাক কিনতে বেরিয়েছিলেন অপরাজিতা। তবে পোশাকের দোকানে পৌঁছেই মাথায় হাত পড়ল অভিনেত্রীর। লক্ষ্মীর পোশাক কিনতে গিয়ে মহা বিপাকে পড়লেন অপাদি! রবিবার রাতে কী হয়েছিল তাঁর সঙ্গে? নিজেই সোশ্যাল মিডিয়ায় সবটা খোলসা করলেন নায়িকা।

প্রতিবছর ধুমধাম করে নিজের বেহালার বাড়িতে কোজাগরী লক্ষ্মীপুজো করেন অপরাজিতা আঢ্য। প্রতিমা সাজানো থেকে ভোগ রাঁধা সবকিছুর দায়িত্বে থাকেন তিনি। শাড়ি গয়না আর নাকজোড়া নথে তাঁকেও লক্ষ্মী প্রতিমার মতোই দেখায়। রবিবার রাত জেগে মাকে সাজিয়ে তুলেছেন অপরাজিতা। তবে এবারে খানিক ফাঁপড়ে পড়তে হয়েছিল তাঁকে। রাত আড়াইটে নাগাদ মাকে সাজাতে সাজাতে সেই ঘটনাই ভাগ করে নিলেন অনুরাগীদের সঙ্গে। রবিবার রাতে কী হয়েছিল তাঁর সঙ্গে?

অপরাজিতা জানালেন, বেশ রাতের দিকেই গড়িয়া হাটে লক্ষ্মীর নতুন পোশাক কিনতে গিয়েছিলেন তিনি। তবে তিনি প্রতিবার যে দোকান থেকে পোশাক কেনেন অতি বৃষ্টির কারণে দোকানের সমস্ত জিনিস নষ্ট হয়ে গিয়েছে। দোকানের বিক্রেতা তাঁকে জানান, তাঁকে দেওয়ার মতো কিছুই নেই। দোকানে বৃষ্টির জল উঠে সব নষ্ট। বেহালায় ফিরে আর কোনও দোকান খোলা পাবেন না তিনি। অগত্যা সেই দোকানেই দেবীর পোশাক খুতে থাকেন বিক্রেতা। শেষমেশ জরির কাজ করা গোলাপি একটি লেহেঙ্গা তাঁর হাতে তুলে দেন বিক্রেতা। এক দেখাতেই ওই পোশাক পছন্দ হয়ে যায় অপরাজিতার।

View this post on Instagram

A post shared by Aparajita Adhya (@adhyaaparajita)

আরও পড়ুন: লক্ষ্মী ভান্ডারের টাকায় লক্ষ্মী পুজো! কোথায়?

এবারে রাধারানির সাজে সেজে উঠেছেন মা লক্ষ্মী। কাচ বসানো গোলাপি ঘাগড়, রং মিলান্তি ওড়না, হাতে-পায়ে আলতা পরিয়ে মা লক্ষ্মীকে সাজালেন অপরাজিতা। তিনি জানান মায়ের ইচ্ছা মা এবার এটাই পড়বে। অপরাজিতা জানালেন, “মা লক্ষ্মীর অসুবিধে হলে, নিজেই সেই গয়না গা থেকে খুলে ফেলেন। সেটা আর পরাই না। আর যে গয়না পছন্দ। সেটা অনায়াসেই মাকে পরানো যায়।”

এই বছর অপরাজিতার বাড়িতে লক্ষ্মীপুজোর ভোগে থাকছে খিচুড়ি, ফ্রায়েড রাইস, পোলাও, ভাজা, রকমারি তরকারি, চাটনি, মিষ্টি ও পায়েস। আমন্ত্রিত অনেকে। পুজোর তোড়জোড় অনেক আগে থেকেই শুরু করে দেন অপরাজিতা। এত দিন শাশুড়ি মায়ের সঙ্গে উপবাস করে পুজোর সমস্ত কাজ করতেন। করোনায় আক্রান্ত হওয়ার পর থেকে আর নির্জলা উপবাস করেন না। ফল, ছাতুর শরবত খেয়ে পুজোর কাজ করেন।

দেখুন অন্য খবর